《送梁职方入西樵》
明代·湛若水

兀厓子，掉头不肯住郎署，乘风直入烟霞去。梁伯鸾，一身与之若比翼，追踪蹑影凭高翥。

翳门牢关守九虎，扣之不开日将暮。徘徊四顾独谁语，山高云深不知处。

从天倒下非凡步，二人一笑平生欢，携手登堂谢云驭。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。